title: Εκτελεστικός κανονισμός (ΕΕ) 2016/996 της Επιτροπής, της 16ης Ιουνίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               22.6.2016

               EL

               Επίσημη Εφημερίδα της Ευρωπαϊκής Ένωσης

               L 164/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/996 ΤΗΣ ΕΠΙΤΡΟΠΉΣ
   της 16ης Ιουνίου 2016
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 34 παράγραφος 9 του κανονισμού (ΕΕ) αριθ. 952/2013. Η διάρκεια της εν λόγω προθεσμίας πρέπει να είναι τρίμηνη.

               (5)

               Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιουνίου 2016.

            Για την Επιτροπή,

            εξ ονόματος του Προέδρου,

         Stephen QUEST

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 269 της 10.10.2013, σ. 1.

      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη (κωδικός ΣΟ)

                  Αιτιολογία

                  (1)

                  (2)

                  (3)

                  Προϊόν σε μορφή σκόνης, αποτελούμενο από τα αποξηραμένα φύλλα του δένδρου μορίνγκα (Moringa oleifera).
                  Το προϊόν χρησιμοποιείται ως συστατικό σε τρόφιμα (όπως κρέμες, σάλτσες, σαλάτες, πίτσες, κρέατα, σούπες ή καρυκεύματα) ή χωριστά για την προετοιμασία τεΐων ή ως συμπλήρωμα διατροφής.

                  1212 99 95

                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 1212 , 1212 99  και 1212 99 95 .
                  Λόγω της φύσης του φυτού, το εν λόγω προϊόν δεν προορίζεται αποκλειστικά για άμεση κατανάλωση ως λαχανικό, αλλά η χρήση του είναι πιο διαφοροποιημένη και πολύπλοκη: χρησιμοποιείται ως συστατικό σε διάφορα τρόφιμα ή χωριστά για την προετοιμασία τεΐων ή ως συμπλήρωμα διατροφής.
                  Κατά συνέπεια, το Moringa oleifera δεν μπορεί να καταταχθεί ως λαχανικό της κλάσης 0712 .
                  Η κατάταξη στην κλάση 1211  αποκλείεται, επειδή, μολονότι πρόκειται για προϊόν με θετικές επιπτώσεις στην ανθρώπινη υγεία, βασικός σκοπός του εν λόγω προϊόντος δεν είναι να χρησιμοποιείται «κυρίως στην αρωματοποιία, την ιατρική ή για χρήσεις εντομοκτόνες, παρασιτοκτόνες ή παρόμοιες» όπως αναφέρεται στο κείμενο της κλάσης.
                  Δεδομένων των χαρακτηριστικών και των ιδιοτήτων του, το προϊόν θα πρέπει να καταταχθεί στον κωδικό ΣΟ 1212 99 95 .


title: Εκτελεστικός κανονισμός (ΕΕ) αριθ. 861/2012 της Επιτροπής, της 20ής Σεπτεμβρίου 2012 , για καθορισμό των ποσοστών των επιστροφών που εφαρμόζονται στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα I της Συνθήκης

text:
               21.9.2012

               EL

               Επίσημη Εφημερίδα της Ευρωπαϊκής Ένωσης

               L 255/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 861/2012 ΤΗΣ ΕΠΙΤΡΟΠΉΣ
   της 20ής Σεπτεμβρίου 2012
   για καθορισμό των ποσοστών των επιστροφών που εφαρμόζονται στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα I της Συνθήκης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 164 παράγραφος 2,
   Εκτιμώντας τα ακόλουθα:

               (1)

               Το άρθρο 162 παράγραφος 1 στοιχείο β) του κανονισμού (ΕΚ) αριθ. 1234/2007 προβλέπει ότι η διαφορά μεταξύ των τιμών στην παγκόσμια αγορά των προϊόντων που αναφέρονται στο άρθρο 1 παράγραφος 1 στοιχείο σ) και παρατίθενται στο μέρος ΧΙΧ του παραρτήματος Ι του εν λόγω κανονισμού και των τιμών στην Ένωσης μπορεί να καλυφθεί από επιστροφή κατά την εξαγωγή όταν τα προϊόντα εξάγονται υπό τη μορφή εμπορευμάτων που παρατίθενται στο μέρος V του παραρτήματος ΧΧ του κανονισμού αυτού.

               (2)

               Ο (ΕΕ) αριθ. 578/2010 της Επιτροπής, της 29ης Ιουνίου 2010, για την εφαρμογή του κανονισμού (ΕΚ) 1216/2009 του Συμβουλίου όσον αφορά το σύστημα χορήγησης επιστροφών κατά την εξαγωγή και τα κριτήρια καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της Συνθήκης (2), προσδιορίζει τα προϊόντα για τα οποία συντρέχει λόγος να καθορισθεί ποσοστό επιστροφής που πρέπει να εφαρμόζεται κατά την εξαγωγή τους υπό μορφή εμπορευμάτων τα οποία απαριθμούνται στο μέρος V του παραρτήματος ΧΧ του κανονισμού (ΕΚ) αριθ. 1234/2007.

               (3)

               Σύμφωνα με το άρθρο 14 παράγραφος 1 του κανονισμού (ΕΕ) αριθ. 578/2010, το ποσοστό της επιστροφής, ανά 100 χιλιόγραμμα καθενός από τα εν λόγω βασικά προϊόντα, καθορίζεται για χρονικό διάστημα της ίδιας διάρκειας με εκείνο που ισχύει για τον καθορισμό των επιστροφών οι οποίες εφαρμόζονται για τα ίδια αυτά προϊόντα όταν εξάγονται ως έχουν.

               (4)

               Το άρθρο 162 παράγραφος 2 του κανονισμού (ΕΚ) αριθ. 1234/2007 ορίζει ότι η επιστροφή που χορηγείται κατά την εξαγωγή προϊόντος ενσωματωμένου σε εμπόρευμα δεν μπορεί να υπερβαίνει την επιστροφή που εφαρμόζεται για το ίδιο αυτό προϊόν όταν εξάγεται ως έχει.

               (5)

               Οι επιστροφές που ισχύουν σήμερα έχουν καθοριστεί με τον εκτελεστικό κανονισμό (ΕΕ) αριθ. 536/2012 της Επιτροπής (3). Δεδομένου ότι θα πρέπει να καθοριστούν νέες επιστροφές, θα πρέπει, κατά συνέπεια, να καταργηθεί ο κανονισμός αυτός.

               (6)

               Προκειμένου να αποφευχθούν αποκλίσεις από την τρέχουσα κατάσταση της αγοράς, να αποτραπεί η κερδοσκοπία στην αγορά και να εξασφαλιστεί αποτελεσματική διαχείριση, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (7)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσοστά των επιστροφών που εφαρμόζονται για τα βασικά προϊόντα που απαριθμούνται στο παράρτημα Ι του κανονισμού (ΕΕ) αριθ. 578/2010 και στο μέρος XIX του παραρτήματος I του κανονισμού (ΕΚ) αριθ. 1234/2007, και εξάγονται υπό μορφή εμπορευμάτων που κατονομάζονται στο μέρος V του παραρτήματος ΧΧ του κανονισμού (ΕΚ) αριθ. 1234/2007, καθορίζονται σύμφωνα με το παράρτημα του παρόντος κανονισμού.
   Άρθρο 2
   Καταργείται ο εκτελεστικός κανονισμός (ΕΕ) αριθ. 536/2012.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2012.

            Για την Επιτροπή, εξ ονόματος του Προέδρου,

         Daniel CALLEJA

            Γενικός Διευθυντής Επιχειρήσεων και Βιομηχανίας

      (1)  ΕΕ L 299 της 16.11.2007, σ. 1.

      (2)  ΕΕ L 171 της 6.7.2010, σ. 1.

      (3)  ΕΕ L 163 της 22.6.2012, σ. 16.

      ΠΑΡΑΡΤΗΜΑ

         Ποσοστά των επιστροφών που εφαρμόζονται από την 21η Σεπτεμβρίου 2012 στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα Ι της Συνθήκης

                  (EUR/100 kg)

                  Κωδικός ΣΟ

                  Περιγραφή

                  Προορισμός (1)

                  Ποσοστό επιστροφής

                  0407

                  Αυγά πτηνών με το κέλυφος, νωπά, διατηρημένα ή βρασμένα:

                  – Άλλα νωπά αυγά

                  0407 21 00

                  – – Από όρνιθες του είδους Gallus domesticus

                              α)

                              για εξαγωγές ωοαλβoυμίνης υπαγόμενης στους κωδικούς ΣΟ 3502 11 90 και 3502 19 90

                  02

                  0,00

                  03

                  9,50

                  04

                  0,00

                              β)

                              για εξαγωγές λοιπών εμπορευμάτων

                  01

                  0,00

                  0407 29

                  – – Άλλοι:

                  0407 29 10

                  – – – Από πουλερικά, εκτός των ορνίθων του είδους Gallus domesticus

                              α)

                              για εξαγωγές ωοαλβoυμίνης υπαγόμενης στους κωδικούς ΣΟ 3502 11 90 και 3502 19 90

                  02

                  0,00

                  03

                  9,50

                  04

                  0,00

                              β)

                              για εξαγωγές λοιπών εμπορευμάτων

                  01

                  0,00

                  0407 90

                  – Άλλοι:

                  0407 90 10

                  – – Από πουλερικά

                              α)

                              για εξαγωγές ωοαλβoυμίνης υπαγόμενης στους κωδικούς ΣΟ 3502 11 90 και 3502 19 90

                  02

                  0,00

                  03

                  9,50

                  04

                  0,00

                              β)

                              για εξαγωγές λοιπών εμπορευμάτων

                  01

                  0,00

                  0408

                  Αυγά πτηνών χωρίς κέλυφος και κρόκοι αυγών, νωπά, αποξηραμένα, βρασμένα στο νερό ή στον ατμό, μορφοποιημένα, κατεψυγμένα ή αλλιώς διατηρημένα, ακόμη και με προσθήκη ζάχαρης ή λοιπών γλυκαντικών:

                  – Κρόκοι αυγών:

                  0408 11

                  – – Αποξηραμένοι:

                  ex 0408 11 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  0,00

                  0408 19

                  – – Λοιπά:

                  – – – Κατάλληλοι για τη διατροφή των ανθρώπων:

                  ex 0408 19 81

                  – – – – Σε υγρή κατάσταση:

                  χωρίς γλυκαντικά

                  01

                  0,00

                  ex 0408 19 89

                  – – – – Κατεψυγμένοι:

                  χωρίς γλυκαντικά

                  01

                  0,00

                  – Λοιπά:

                  0408 91

                  – – Αποξηραμένοι:

                  ex 0408 91 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  0,00

                  0408 99

                  – – Λοιπά:

                  ex 0408 99 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  0,00

         (1)  Οι προορισμοί είναι οι εξής:

                  01

                  Τρίτες χώρες. Για την Ελβετία και το Λιχτενστάιν τα ποσοστά αυτά δεν εφαρμόζονται στα εμπορεύματα που απαριθμούνται στους πίνακες I και II του πρωτοκόλλου αριθ. 2 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας, της 22ας Ιουλίου 1972,

                  02

                  Κουβέιτ, Μπαχρέιν, Ομάν, Κατάρ, Ηνωμένα Αραβικά Εμιράτα, Υεμένη, Τουρκία, Χονγκ Κονγκ, Σαουδική Αραβία και Ρωσία,

                  03

                  Νότιος Κορέα, Ιαπωνία, Μαλαισία, Ταϊλάνδη, Ταϊβάν και Φιλιππίνες,

                  04

                  Όλοι οι προορισμοί με εξαίρεση την Ελβετία και εκείνους στα 02 και 03.


title: Εκτελεστικός κανονισμός (ΕΕ) αριθ. 1265/2014 της Επιτροπής, της 26ης Νοεμβρίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               27.11.2014

               EL

               Επίσημη Εφημερίδα της Ευρωπαϊκής Ένωσης

               L 341/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1265/2014 ΤΗΣ ΕΠΙΤΡΟΠΉΣ
   της 26ης Νοεμβρίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Νοεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  67,7

                  IL

                  45,2

                  MA

                  85,4

                  ZZ

                  66,1

                  0707 00 05

                  AL

                  57,9

                  JO

                  203,0

                  TR

                  134,1

                  ZZ

                  131,7

                  0709 93 10

                  MA

                  36,3

                  TR

                  129,5

                  ZZ

                  82,9

                  0805 20 10

                  MA

                  84,2

                  ZZ

                  84,2

                  0805 20 30, 0805 20 50, 0805 20 70, 0805 20 90

                  CN

                  59,1

                  PE

                  74,4

                  TR

                  68,5

                  ZZ

                  67,3

                  0805 50 10

                  TR

                  82,2

                  ZZ

                  82,2

                  0808 10 80

                  AU

                  203,7

                  BR

                  52,4

                  CL

                  86,3

                  NZ

                  96,9

                  US

                  93,0

                  ZA

                  148,1

                  ZZ

                  113,4

                  0808 30 90

                  CN

                  93,1

                  US

                  201,1

                  ZZ

                  147,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Eκτελεστικός κανονισμός (ΕΕ) 2016/303 της Επιτροπής, της 1ης Μαρτίου 2016, για την καταχώριση ονομασίας στο μητρώο των προστατευόμενων ονομασιών προέλευσης των προστατευόμενων γεωγραφικών ενδείξεων [Pane Toscano (ΠΟΠ)]

text:
               4.3.2016

               EL

               Επίσημη Εφημερίδα της Ευρωπαϊκής Ένωσης

               L 58/24

         EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/303 ΤΗΣ ΕΠΙΤΡΟΠΉΣ
   της 1ης Μαρτίου 2016
   για την καταχώριση ονομασίας στο μητρώο των προστατευόμενων ονομασιών προέλευσης των προστατευόμενων γεωγραφικών ενδείξεων [Pane Toscano (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 3 στοιχείο β),
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Pane Toscano» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Βάσει της ένστασης της 12ης Νοεμβρίου 2013 και της αιτιολογημένης δήλωσης ένστασης της 10ης Δεκεμβρίου 2013, το Ηνωμένο Βασίλειο εξέφρασε την αντίθεσή του ως προς την καταχώριση, σύμφωνα με το άρθρο 51 παράγραφος 2 του κανονισμού (ΕΕ) αριθ. 1151/2012. Βάσει της ένστασης της 12ης Νοεμβρίου 2013, η οποία καταχωρίσθηκε στο μητρώο αλληλογραφίας της Επιτροπής στις 19 Νοεμβρίου 2013, το Βέλγιο εξέφρασε την αντίθεσή του ως προς την καταχώριση, σύμφωνα με το άρθρο 51 παράγραφος 2 του κανονισμού (ΕΕ) αριθ. 1151/2012. Η ένσταση που έστειλε το Βέλγιο περιελάμβανε ήδη όλα τα στοιχεία αιτιολογημένης δήλωσης ένστασης. Με επιστολή της 15ης Ιανουαρίου 2014, το Βέλγιο έστειλε εκτενέστερη αιτιολογημένη δήλωση ένστασης σύμφωνα με το άρθρο 51 παράγραφος 2 του κανονισμού (ΕΕ) αριθ. 1151/2012. Οι δύο ενστάσεις κρίθηκαν παραδεκτές.

               (3)

               Με επιστολές της 24ης Ιανουαρίου 2014 και της 13ης Φεβρουαρίου 2014, η Επιτροπή κάλεσε την Ιταλία και το Ηνωμένο Βασίλειο, αφενός, και την Ιταλία και το Βέλγιο, αφετέρου, να προβούν στις προβλεπόμενες διαβουλεύσεις, ώστε να επιδιώξουν την επίτευξη συμφωνίας μεταξύ τους, σύμφωνα με τις εσωτερικές τους διαδικασίες.

               (4)

               Εντούτοις, δεν επετεύχθη συμφωνία μεταξύ των μερών.

               (5)

               Δεδομένου ότι δεν επετεύχθη συμφωνία, η Επιτροπή καλείται να λάβει απόφαση, σύμφωνα με τη διαδικασία που προβλέπει το άρθρο 52 παράγραφος 3 στοιχείο β) του κανονισμού (ΕΕ) αριθ. 1151/2012.

               (6)

               Σύμφωνα με το άρθρο 10 παράγραφος 1 στοιχεία α) και δ) του κανονισμού (ΕΕ) αριθ. 1151/2012, τα ενιστάμενα μέρη υποστήριξαν ότι η καταχώριση του «Pane Toscano» ως προστατευόμενη ονομασία προέλευσης αντίκειται προς τις διατάξεις του άρθρου 5 και του άρθρου 7 παράγραφος 1 του κανονισμού (ΕΕ) αριθ. 1151/2012 και ότι η ονομασία «Pane Toscano» είναι κοινή.

               (7)

               Τα ενιστάμενα μέρη υποστηρίζουν ότι ο μαλακός σίτος που συγκομίζεται στην Τοσκάνη αποτελείται από ποικιλίες που καλλιεργούνται συνήθως στα περισσότερα μέρη της χώρας. Οι ποικιλίες αυτές δεν μπορούν να θεωρηθούν γηγενείς ή ειδικές της Τοσκάνης ποικιλίες. Η επεξεργασία των κόκκων προκειμένου να ληφθεί αλεύρι τύπου «0» το οποίο περιέχει το φύτρο του σίτου, που πραγματοποιείται εντός της οριοθετημένης γεωγραφικής περιοχής, είναι ουσιαστικά όμοια με εκείνη που πραγματοποιείται παντού στην Ιταλία και στην Ευρώπη γενικά. Δεδομένου ότι πρέπει να αναμειχθούν διάφορες ποιότητες μαλακού σίτου προκειμένου να επιτευχθεί το κατάλληλο μείγμα για την προβλεπόμενη χρήση του απαιτούμενου αλεύρου, αυτό που χαρακτηρίζει το προϊόν είναι τα τεχνολογικά χαρακτηριστικά του αλεύρου κυρίως και όχι η καταγωγή του μαλακού σίτου. Τα τεχνολογικά χαρακτηριστικά του αλεύρου μαλακού σίτου τύπου «0» το οποίο περιέχει το φύτρο του σίτου, η χρήση του οποίου είναι υποχρεωτική στην παραγωγή του «Pane Toscano», είναι γενικού χαρακτήρα και δεν αφορούν αποκλειστικά την Τοσκάνη. Στην αίτηση υπάρχει αντίφαση στο σημείο 5.2, όπου υποστηρίζεται ότι η υψηλή θρεπτική αξία και η πεπτικότητα του προϊόντος οφείλεται στη χρήση μείγματος αλεύρων, ενώ το σημείο 3.3 διευκρινίζει τη χρήση ενός μόνο συγκεκριμένου αλεύρου μαλακού σίτου τύπου «0» το οποίο περιέχει το φύτρο του σίτου. Η αίτηση δεν απέδειξε την αιτιώδη σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος. Αυτό επιβεβαιώνεται από το γεγονός ότι το ενιαίο έγγραφο πρέπει να αναφέρει τη «βαθιά γνώση» της «δραστηριότητας των αρτοποιών», η οποία θεωρείται «καθοριστικής σημασίας», σε ένα «πλαίσιο όπου αλληλεπιδρούν διάφορα στοιχεία». Η αποθήκευση αλεύρου στο αλευροποιείο για κατάλληλο χρονικό διάστημα, προκειμένου να διασφαλισθεί η λεγόμενη διαδικασία της «maturazione», δεν έχει αποκλειστικό χαρακτήρα. Πρόκειται για κοινή πρακτική που χρησιμοποιείται ευρέως σε όλη την Ευρωπαϊκή Ένωση. Η προτεινόμενη για καταχώριση ονομασία «Pane Toscano» χρησιμοποιείται ευρέως σε ολόκληρη την Τοσκάνη για διάφορους τύπους ψωμιού, που πιθανώς δεν παράγονται σύμφωνα με τη διαδικασία που καθορίζεται στην αίτηση. Επιπλέον, στην Ιταλία, το «Pane Toscano» θεωρείται συνώνυμο του ψωμιού χωρίς αλάτι.

               (8)

               Στο πλαίσιο της συνέχειας της διαδικασίας ένστασης, τα ενιστάμενα μέρη υποστήριξαν επίσης ότι οι προδιαγραφές του προϊόντος πρέπει να περιλαμβάνουν κανόνες σχετικά με την καταγωγή των σπόρων, και ότι η επίδραση της θερμοκρασίας στα χαρακτηριστικά των αλεύρων, όπως υποστηρίζει ο αιτών, δεν αποδεικνύεται από επιστημονικά στοιχεία.

               (9)

               Παρά τις ως άνω καταγγελίες που υπέβαλαν τα ενιστάμενα μέρη, είναι σκόπιμη η καταχώριση της ονομασίας «Pane Toscano» ως προστατευόμενης ονομασίας προέλευσης για τους ακόλουθους λόγους.

               (10)

               Η ονομασία που ζητείται να καταχωριστεί αναφέρεται στο προϊόν «προϊόντα αρτοποιίας» και όχι στο αλεύρι ή τον σίτο. Επομένως, η επικέντρωση πρέπει να γίνει στο προϊόν «προϊόντα αρτοποιίας», προκειμένου να εξακριβωθεί κατά πόσον διαθέτει την ποιότητα ή τα χαρακτηριστικά που οφείλονται κυρίως ή αποκλειστικά στο ιδιαίτερο γεωγραφικό περιβάλλον με τους εγγενείς φυσικούς και ανθρώπινους παράγοντες.

               (11)

               Η ποιότητα και τα χαρακτηριστικά του προϊόντος με την ονομασία «Pane Toscano», που οφείλονται κυρίως στο ιδιαίτερο γεωγραφικό περιβάλλον, περιγράφονται λεπτομερώς στο ενιαίο έγγραφο και στις προδιαγραφές του: η διατηρησιμότητα, το άρωμα φρυγμένου φουντουκιού, η «άνοστη» γεύση, δηλαδή η ανάλατη και ελαφρώς υπόξινη γεύση της ψίχας, η τραγανή κόρα και η ψίχα λευκού ή υπόλευκου χρώματος με ανομοιόμορφες κυψελίδες, η υψηλή διατροφική αξία του και η μεγάλη ευπεπτότητά του που οφείλεται, αφενός, στη χρήση μείγματος διαφορετικών ειδών σίτου με χαμηλές τιμές γλουτένης και στη διατροφική αξία του αλεύρου που περιέχει τα εξαρχής φύτρα του σίτου (σε αντίθεση με τη διαδεδομένη πλέον τεχνική προσθήκης φύτρων κατά τη διάρκεια της μεταποίησης) και, αφετέρου, στην εκ παραδόσεως απουσία αλατιού από τα συστατικά.

               (12)

               Αυτές οι ιδιαίτερες ιδιότητες και τα ιδιαίτερα χαρακτηριστικά οφείλονται κυρίως στους φυσικούς και ανθρώπινους παράγοντες του γεωγραφικού περιβάλλοντος της οριοθετημένης γεωγραφικής περιοχής.

               (13)

               Όπως αναφέρει ο αιτών, ο δεσμός μεταξύ της γεωγραφικής περιοχής και της ποιότητας και των χαρακτηριστικών του προϊόντος «Pane Toscano» ΠΟΠ έγκειται στη μακρά διαδικασία μεταποίησης, η οποία επιτρέπει στο προζύμι να αποσπάσει από το αλεύρι, που περιλαμβάνει τα φύτρα του σίτου και δεν περιέχει αλάτι, τα συστατικά τα οποία κατά το ψήσιμο προσδίδουν τη γεύση, την όψη και τη διατηρησιμότητα που χαρακτηρίζουν το προϊόν. Τα φύτρα, που υπάρχουν εξαρχής στο αλεύρι μετά τη διαδικασία άλεσης που περιγράφεται λεπτομερώς στις προδιαγραφές του προϊόντος, επηρεάζουν συγχρόνως τη θρεπτική αξία του «Pane Toscano» και τη διαδικασία διόγκωσης, χάρη στην αφθονία ενζύμων που υπεισέρχονται στη διάσπαση των σύνθετων σακχάρων. Η τεχνογνωσία όσον αφορά τη χρήση προζυμιού από ξινή ζύμη επιτρέπει την έναρξη οξυγαλακτικής ζύμωσης με επακόλουθο σχηματισμό συστατικών τα οποία, κατά τη διάρκεια του ψησίματος, μεταφέρουν στο ψωμί το χαρακτηριστικό άρωμα και τη γεύση του. Συγκεκριμένα, το προζύμι από ξινή ζύμη χρειάζεται να αλληλεπιδράσει με άλευρα που διαθέτουν συγκεκριμένα χαρακτηριστικά που αναφέρονται στις προδιαγραφές προϊόντος (χαμηλή σκληρότητα, χαμηλή τιμή W και μεσαία τιμή P/L). Λόγω της σημαντικής κλιματικής ιδιαιτερότητας του περιβάλλοντος, τα χαρακτηριστικά αυτά εντοπίζονται σε ποικιλίες οι οποίες καλλιεργούνται στην Τοσκάνη και όχι στις γειτονικές περιοχές. Η απουσία αλατιού επηρεάζει τις διαδικασίες ζύμωσης και, επίσης, χαρακτηρίζει με σαφή τρόπο τη σχετική γεύση. Στο πλαίσιο αυτό, όπου αλληλεπιδρούν διάφορα στοιχεία, είναι καθοριστικής σημασίας η δραστηριότητα και η γνώση των αρτοποιών, όσον αφορά ειδικότερα τις ποιοτικές παραμέτρους, την παρασκευή της ξινής ζύμης και τις φάσεις διόγκωσης και ψησίματος. Ο ανθρώπινος και ο φυσικός παράγοντες είναι βαθιά αλληλένδετοι και συνδυάζονται σε μια δυναμική δομή, η οποία αποτελεί γενικά τον δεσμό μεταξύ της περιοχής και της ποιότητας του προϊόντος.

               (14)

               Σε σύγκριση με αυτήν την εικόνα που υπέβαλε ο αιτών, τα ενιστάμενα μέρη ανέπτυξαν μη πειστική επιχειρηματολογία, η οποία δεν είναι δυνατόν να επηρεάσει το βάσιμο της αίτησης.

               (15)

               Το γεγονός ότι οι ποικιλίες μαλακού σίτου που χρησιμοποιούνται για την παραγωγή του προϊόντος με την ονομασία «Pane Toscano» δεν απαντώνται μόνο στην Τοσκάνη αλλά υπάρχουν και σε άλλες ιταλικές και ευρωπαϊκές περιοχές είναι άνευ σημασίας στην προκειμένη περίπτωση. Οι ποικιλίες σίτου που επιτρέπονται για την παραγωγή του «Pane Toscano» δεν αναφέρονται, αυτές καθαυτές, στις προδιαγραφές του προϊόντος ως στοιχείο ιδιοτυπίας. Ορισμένες ποικιλίες σίτου που επιτρέπεται να χρησιμοποιούνται για την παρασκευή του αλεύρου για το «Pane Toscano» προέρχονται, πράγματι, από την Τοσκάνη, αλλά το στοιχείο αυτό δεν είναι ουσιαστικής σημασίας. Οι προδιαγραφές του προϊόντος και το ενιαίο έγγραφο εξηγούν ότι το σημαντικότερο στοιχείο είναι η επίδραση του περιβάλλοντος στον σίτο. Μολονότι έχουν την ίδια γενετική κληρονομιά, οι ποικιλίες σίτου αναπτύσσουν ειδικά χαρακτηριστικά λόγω της επίδρασης των κλιματικών συνθηκών. Οι ίδιες ποικιλίες καλλιεργούμενες σε άλλες περιοχές, ακόμη και γειτονικές της Τοσκάνης, δεν παρουσιάζουν τις ίδιες εμπορικές και τεχνολογικές παραμέτρους, που είναι απαραίτητες για την παραγωγή του «Pane Toscano». Στη συγκεκριμένη περίπτωση, οι φαινότυποι της Τοσκάνης των εν λόγω ποικιλιών σίτου, λόγω της δράσης των κλιματικών συνθηκών, ιδίως όσον αφορά τις ελάχιστες θερμοκρασίες, επιτρέπουν την παραγωγή αλεύρων με ειδικές παραμέτρους (σκληρότητα, τιμή W και τιμή P/L) που είναι κατάλληλες για την παραγωγή του «Pane Toscano».

               (16)

               Υπό το πρίσμα των ανωτέρω, φαίνεται επίσης αβάσιμη η παρατήρηση ότι τα τεχνολογικά χαρακτηριστικά του αλεύρου μαλακού σίτου που απαιτείται για την παραγωγή του «Pane Toscano», το οποίο δεν είναι αλεύρι που περιέχει τα φύτρα του σίτου —όπως δηλώνεται από τα ενιστάμενα μέρη— αλλά μόνο αλεύρι με φύτρα σίτου, είναι κοινά.

               (17)

               Ο ορισμός της προστατευόμενης ονομασίας προέλευσης δεν απαιτεί να παράγεται το προϊόν μέσω διαδικασίας που χαρακτηρίζει την οριοθετημένη γεωγραφική περιοχή. Ως εκ τούτου, η διαδικασία άλεσης των κόκκων για την παραλαβή των αλεύρων και η αποθήκευση των αλεύρων στη μονάδα δεν μπορεί να αμφισβητηθεί εν προκειμένω. Οι διαδικασίες αυτές περιγράφονται στις προδιαγραφές προϊόντος, διότι οι παραγωγοί πρέπει να γνωρίζουν τις συγκεκριμένες λεπτομέρειες σχετικά με αυτές τις διαδικασίες. Εν πάση περιπτώσει, στη συγκεκριμένη περίπτωση, η διαδικασία άλεσης έχει μια ιδιαιτερότητα δεδομένου ότι συμβάλλει σε ένα από τα κύρια χαρακτηριστικά του τελικού προϊόντος που επιτρέπει τη διατήρηση των φύτρων του σίτου στο αλεύρι.

               (18)

               Ο κανόνας σχετικά με την ανάμειξη των ποικιλιών σίτου προκειμένου να επιτευχθεί το κατάλληλο μείγμα που απαιτείται για την παραγωγή του «Pane Toscano» δεν θέτει εν αμφιβόλω τη σημασία της καταγωγής του σίτου. Αντίθετα, μπορεί να θεωρηθεί ως επιβεβαίωση του ότι οι ποικιλίες δεν έχουν, αφ' εαυτών, σημασία. Επίσης, οι γνώσεις σχετικά με την ανάμειξη των ποικιλιών πρέπει να χαρακτηρισθούν ως ανθρώπινος παράγοντας που αποτελεί μέρος του γεωγραφικού περιβάλλοντος.

               (19)

               Δεν υπάρχει καμία αντίφαση στο σημείο 5.2 του ενιαίου εγγράφου: η φράση «συνδεόμενη με τη χρήση μείγματος αλεύρων με χαμηλές τιμές γλουτένης» πρέπει να νοηθεί ως εξής: «συνδεόμενη με τη χρήση μείγματος ποικιλιών σίτου», όπως σαφώς προκύπτει από τη συνολική ανάγνωση του ενιαίου εγγράφου και των προδιαγραφών του προϊόντος και ιδίως από το σημείο 5.1 των προδιαγραφών.

               (20)

               Δεν είναι ακριβές ότι η δραστηριότητα και η γνώση των αρτοποιών ορίζονται ως «το σημαντικότερο» στοιχείο του δεσμού. Πράγματι, πρόκειται για μεταφραστικό λάθος στο αγγλικό κείμενο του ενιαίου εγγράφου. Το ενιαίο έγγραφο αναφέρει ότι «σε αυτό το πλαίσιο όπου αλληλεπιδρούν διάφορα στοιχεία, είναι καθοριστικής σημασίας η δραστηριότητα των αρτοποιών». Δεν μπορεί να αμφισβητηθεί ότι η μεγάλη σημασία του ανθρώπινου παράγοντα ως συστατικού στοιχείου του δεσμού μεταξύ των ιδιοτήτων ενός προϊόντος που καλύπτεται από προστατευόμενη ονομασία προέλευσης και της οριοθετημένης γεωγραφικής περιοχής συνάδει με το άρθρο 5 του κανονισμού (ΕΕ) αριθ. 1151/2012.

               (21)

               Ο ισχυρισμός ότι η προτεινόμενη ονομασία «Pane Toscano» χρησιμοποιείται ευρέως σε ολόκληρη την Τοσκάνη για διάφορους τύπους ψωμιού, που πιθανώς δεν παράγονται σύμφωνα με τη διαδικασία που καθορίζεται στην αίτηση, είναι αβάσιμος. Το γεγονός ότι μια ονομασία για την οποία υποβάλλεται αίτηση καταχώρισης διαπιστώνεται ότι χρησιμοποιείται για προϊόντα τα οποία δεν υπάγονται στους κανόνες που περιλαμβάνονται στην προτεινόμενη προδιαγραφή προϊόντος δεν εμποδίζει την καταχώριση αυτής της ονομασίας. Σκοπός της καταχώρισης μπορεί νομίμως να είναι η εναρμόνιση των μεθόδων παραγωγής του προϊόντος που διατίθεται στην αγορά υπό ορισμένη ονομασία. Ο ισχυρισμός ότι, στην Ιταλία, η ονομασία «Pane Toscano» είναι συνώνυμη του άρτου χωρίς αλάτι δεν στηρίζεται σε κανένα αποδεικτικό στοιχείο. Επιπλέον, πρέπει να σημειωθεί ότι δεν υποβλήθηκε ένσταση κατά της καταχώρισης της ονομασίας «Pane Toscano» ως προστατευόμενης ονομασίας προέλευσης κατά την εθνική διαδικασία ένστασης.

               (22)

               Η ανάγκη θέσπισης κανόνων σχετικά με την καταγωγή των σπόρων δεν είναι επαρκώς αιτιολογημένη. Τα συμπεράσματα σχετικά με την επίδραση της θερμοκρασίας στα χαρακτηριστικά του σίτου που καλλιεργείται στην Τοσκάνη προκύπτουν από μελέτη σχετικά με τις κλιματικές επιπτώσεις, η οποία βασίζεται σε στατιστικά στοιχεία που συγκεντρώθηκαν για περίοδο 29 ετών. Τα ενιστάμενα μέρη δεν έδωσαν θετικά αποδεικτικά στοιχεία ικανά να αντικρούσουν τη μελέτη αυτή.

               (23)

               Με βάση τα ανωτέρω, η ονομασία «Pane Toscano» θα πρέπει να καταχωριστεί στο «Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων».

               (24)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την πολιτική ποιότητας των γεωργικών προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Pane Toscano» (ΠΟΠ) καταχωρίζεται.
   Η ονομασία του αναφέρεται στην πρώτη παράγραφο αφορά προϊόν της κλάσης 2.3. Προϊόντα αρτοποιίας, ζαχαροπλαστικής, ζαχαρώδη παρασκευάσματα ή προϊόντα μπισκοτοποιίας του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  ΕΕ C 235 της 14.8.2013, σ. 19.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 730/2013 της Επιτροπής, της 29ης Ιουλίου 2013 , σχετικά με ορισμένες διατάξεις εφαρμογής που αφορούν την τήρηση λογιστικών στοιχείων για τη διαπίστωση των εισοδημάτων στις γεωργικές εκμεταλλεύσεις

text:
               30.7.2013

               EL

               Επίσημη Εφημερίδα της Ευρωπαϊκής Ένωσης

               L 203/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 730/2013 ΤΗΣ ΕΠΙΤΡΟΠΉΣ
   της 29ης Ιουλίου 2013
   σχετικά με ορισμένες διατάξεις εφαρμογής που αφορούν την τήρηση λογιστικών στοιχείων για τη διαπίστωση των εισοδημάτων στις γεωργικές εκμεταλλεύσεις
   (κωδικοποιημένο κείμενο)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1217/2009 του Συμβουλίου της 30ής Νοεμβρίου 2009 για τη δημιουργία δικτύου γεωργικής λογιστικής πληροφόρησης όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Κοινότητα (1), και ιδίως το άρθρο 7 παράγραφος 2 και το άρθρο 10 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 1915/83 της Επιτροπής της 13ης Ιουλίου 1983 περί ορισμένων διατάξεων εφαρμογής για την τήρηση λογιστικών στοιχείων για τη διαπίστωση των εισοδημάτων στις γεωργικές εκμεταλλεύσεις (2), έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.

               (2)

               Η αρμόδια αρχή που ορίζει το κράτος μέλος και τα λογιστικά γραφεία που δεν ανήκουν σε μια διοικητική υπηρεσία συνάπτουν, ετησίως, σύμβαση με την οποία το λογιστικό γραφείο αναλαμβάνει τη δέσμευση να εκπληρώνει τις υποχρεώσεις του στο πλαίσιο της τήρησης των διατάξεων της Ένωσης. Η σύμβαση αυτή πρέπει να περιλαμβάνει, μεταξύ των άλλων, ρήτρες που αναφέρονται στις σχετικές διατάξεις της Ένωσης.

               (3)

               Για να είναι δυνατή η ετήσια παρουσίαση των αποτελεσμάτων του δικτύου πληροφόρησης ώστε να μην απέχει πολύ από την ημερομηνία διαβιβάσεως των πρώτων εντύπων εκμεταλλεύσεως στην Επιτροπή, πρέπει να τεθεί χρονικό όριο της περιόδου του έτους κατά τη διάρκεια της οποίας είναι δυνατό να λήγει η λογιστική χρήση.

               (4)

               Για δημοσιονομικούς λόγους και για να διευκολυνθεί η δημοσιονομική διαχείριση, ο ανώτατος αριθμός εντύπων εκμετάλλευσης ανά κράτος μέλος για τα οποία χορηγούνται πληρωμές πρέπει να περιοριστεί στον αριθμό που αναγράφεται στο παράρτημα του κανονισμού (ΕΕ) αριθ. 1291/2009 της Επιτροπής της 18ης Δεκεμβρίου 2009, περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις (4). Κρίνεται σκόπιμο να επιτραπεί κάποια ευελιξία όσον αφορά τον αριθμό των εντύπων εκμετάλλευσης ανά περιφέρεια που είναι επιλέξιμα για ενίσχυση, εντός του ορίου του ανωτάτου αριθμού λογιστικών εκμεταλλεύσεων ανά κράτος μέλος, όπως ορίζεται στο εν λόγω παράρτημα, εάν το σχετικό κράτος μέλος έχει πάνω από μια περιφέρεια.

               (5)

               Εάν ο αριθμός των δεόντως συμπληρωμένων εντύπων εκμετάλλευσης που έχουν αποσταλεί εντός της προθεσμίας ανά περιφέρεια ή ανά κράτος μέλος είναι μικρότερος από το 80 % του αριθμού που καθορίστηκε για την περιφέρεια ή το σχετικό κράτος μέλος, θα πρέπει να μειωθεί η κατ’ αποκοπήν αμοιβή για τα έντυπα εκμετάλλευσης της περιφέρειας αυτής ή του σχετικού κράτους μέλους.

               (6)

               Η διαβίβαση των εντύπων εκμεταλλεύσεως θα πρέπει να γίνεται μέσα στις προθεσμίες που επιτρέπουν στα λογιστικά γραφεία, τα όργανα συνδέσεως και την Επιτροπή να εκπληρώνουν επαρκώς τα καθήκοντά τους.

               (7)

               Οι προθεσμίες διαβιβάσεως των εντύπων εκμεταλλεύσεως θα πρέπει να υπολογίζονται από το τέλος της λογιστικής χρήσης στην οποία αναφέρονται.

               (8)

               Για να είναι δυνατόν να θεωρηθούν τα έντυπα εκμεταλλεύσεως δεόντως συμπληρωμένα θα πρέπει να περιλαμβάνουν στοιχεία που ανταποκρίνονται στα γεγονότα, όπως καθορίζονται και παρουσιάζονται σύμφωνα με τον κανονισμό (ΕΚ) αριθ. 868/2008 της Επιτροπής της 3ης Σεπτεμβρίου 2008, περί του δελτίου εκμεταλλεύσεως που πρέπει να χρησιμοποιείται για τη διαπίστωση των εισοδημάτων στις γεωργικές εκμεταλλεύσεις και για την ανάλυση της οικονομικής λειτουργίας των εκμεταλλεύσεων αυτών (5).

               (9)

               Η κατ’ αποκοπή αμοιβή που θα πρέπει να καταβάλλεται από την Επιτροπή για τα έντυπα εκμεταλλεύσεως που είναι δεόντως συμπληρωμένα και έχουν διαβιβαστεί στις προβλεπόμενες προθεσμίες.

               (10)

               Η αύξηση των δαπανών και οι επιπτώσεις στα έξοδα της κατάρτισης του εντύπου εκμεταλλεύσεως απαιτούν μια τακτική αναθεώρηση της αμοιβής αυτής.

               (11)

               Για τη διασφάλιση της σωστής διεξαγωγής των οικονομικών λειτουργιών που συνδέονται με τη χορήγηση της κατ’ αποκοπή αμοιβής, είναι απαραίτητη η πληρωμή μιας προκαταβολής.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής για το δίκτυο γεωργικής λογιστικής πληροφόρησης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η σύμβαση που προβλέπεται στο άρθρο 10 παράγραφος 1 του κανονισμού (ΕΚ) αριθ. 1217/2009 περιέχει τουλάχιστον τις ρήτρες που αναφέρονται στο παράρτημα I του παρόντος κανονισμού.
   Άρθρο 2
   Η λογιστική χρήση 12 διαδοχικών μηνών, που καθορίζεται στο παράρτημα II σημείο Ι περίπτωση α) του κανονισμού (ΕΚ) αριθ. 868/2008, λήγει κατά τη διάρκεια της περιόδου από τις 31 Δεκεμβρίου έως τις 30 Ιουνίου.
   Άρθρο 3
   Το όργανο συνδέσμου διαβιβάζει στην Επιτροπή όλα τα έντυπα εκμεταλλεύσεως που υποβάλλονται υπό την προσδιοριζόμενη στον κανονισμό (ΕΚ) αριθ. 868/2008 μορφή.
   Τα έντυπα εκμεταλλεύσεως διαβιβάζονται το αργότερο δώδεκα μήνες από το τέλος κάθε λογιστικού έτους.
   Τα έντυπα εκμεταλλεύσεων θεωρείται ότι έχουν διαβιβαστεί στην Επιτροπή όταν το όργανο επαφής, μετά την εισαγωγή των δεδομένων στο σύστημα διαβίβασης και ελέγχου δεδομένων της Επιτροπής και αφού εκτελεστούν οι επακόλουθοι πληροφορικοί έλεγχοι, επαληθεύσει τα δεδομένα ώστε να είναι έτοιμα να εισαχθούν στη βάση δεδομένων της Επιτροπής.
   Άρθρο 4
   Το έντυπο εκμεταλλεύσεως συμπληρώνεται δεόντως εφόσον το περιεχόμενό του είναι σύμφωνο με τα πραγματικά περιστατικά, και τα λογιστικά στοιχεία που περιλαμβάνει έχουν καταρτιστεί και παρουσιάζονται σύμφωνα με τον κανονισμό (ΕΚ) αριθ. 868/2008.
   Άρθρο 5
   1.   Η Επιτροπή καταβάλλει στο κράτος μέλος μια κατ’ αποκοπήν αμοιβή για κάθε έντυπο εκμετάλλευσης που είναι δεόντως συμπληρωμένο και που της έχει αποσταλεί στις προθεσμίες που προβλέπει το άρθρο 3.
   2.   Ο συνολικός αριθμός ανά κράτος μέλος των δεόντως συμπληρωμένων εντύπων εκμετάλλευσης που έχουν αποσταλεί και τα οποία είναι επιλέξιμα για την κατ’ αποκοπήν αμοιβή δεν είναι μεγαλύτερος από το συνολικό αριθμό των λογιστικών εκμεταλλεύσεων που ορίζεται για το εν λόγω κράτος μέλος στο παράρτημα του κανονισμού (ΕΕ) αριθ. 1291/2009.
   Για τα κράτη μέλη τα οποία έχουν πάνω από μία περιφέρεια, ο αριθμός των δεόντως συμπληρωμένων εντύπων εκμετάλλευσης που έχουν αποσταλεί ανά περιφέρεια και ο οποίος είναι επιλέξιμος για την κατ’ αποκοπήν αμοιβή μπορεί να είναι μεγαλύτερος κατά 20 % από τον αριθμό που ορίζεται για τη σχετική περιφέρεια, υπό τον όρο ότι ο συνολικός αριθμός των δεόντως συμπληρωμένων εντύπων εκμετάλλευσης του σχετικού κράτους μέλους που έχουν αποσταλεί δεν είναι μεγαλύτερος από το συνολικό αριθμό που ορίζεται για το κράτος μέλος αυτό στο παράρτημα του κανονισμού (ΕΕ) αριθ. 1291/2009.
   Εάν ο αριθμός των δεόντως συμπληρωμένων εντύπων εκμετάλλευσης που έχουν αποσταλεί για μία περιφέρεια ή ένα κράτος μέλος είναι μικρότερος από 80 % από τον αριθμό των λογιστικών εκμεταλλεύσεων που ορίζεται για την περιφέρεια αυτή ή το σχετικό κράτος μέλος, η κατ’ αποκοπήν αμοιβή για τα έντυπα εκμετάλλευσης της περιφέρειας αυτής ή του σχετικού κράτους μέλους μειώνεται κατά 20 %.
   Εάν υπάρχει έλλειμμα τόσο στην περιφέρεια όσο και στο σχετικό κράτος μέλος, η μείωση εφαρμόζεται μόνο σε εθνικό επίπεδο.
   3.   Αυτή η κατ’ αποκοπή αμοιβή καταβάλλεται σε δύο δόσεις:

               α)

               στην αρχή της λογιστικής χρήσης κάθε κράτους μέλους, καταβάλλεται προκαταβολή, που αντιστοιχεί στο 50 % της αμοιβής, για τον αριθμό των λογιστικών εκμεταλλεύσεων που αναφέρονται στο παράρτημα του κανονισμού (ΕΕ) αριθ. 1291/2009,

               β)

               το υπόλοιπο, το ύψος του οποίου υπολογίζεται πολλαπλασιάζοντας την αμοιβή με τον αριθμό των εντύπων εκμεταλλεύσεως που είναι δεόντως συμπληρωμένα και έχουν αποσταλεί στην Επιτροπή, αφαιρώντας το ποσό της προκαταβολής που προσδιορίζεται βάσει του στοιχείου α), καταβάλλεται σε προθεσμία 6 μηνών από την ημερομηνία που παραλαμβάνει η Επιτροπή τα έντυπα εκμεταλλεύσεως.

         4.   Το ποσό της κατ’ αποκοπή αμοιβής καθορίζεται σύμφωνα με τη διαδικασία στην οποία παραπέμπει το άρθρο 18 παράγραφος 2 του κανονισμού (ΕΚ) αριθ. 1217/2009.
   Άρθρο 6
   Ο κανονισμός (ΕΟΚ) αριθ. 1915/83 καταργείται.
   Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος III.
   Άρθρο 7
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 328 της 15.12.2009, σ. 27.

      (2)  ΕΕ L 190 της 14.7.1983, σ. 25.

      (3)  Βλέπε παράρτημα II.

      (4)  ΕΕ L 347 της 24.12.2009, σ. 14.

      (5)  ΕΕ L 237 της 4.9.2008, σ. 18.

      ΠΑΡΑΡΤΗΜΑ I

         Ρήτρες της συμβάσης που προβλέππεται στο άρθρο 10 παράγραφος 1 του κανονισμού (ΕΚ) αριθ. 1217/2009

      Οι συμβάσεις που συνάπτουν η αρμόδια αρχή που ορίζει το κάθε κράτος μέλος και κάθε λογιστικό γραφείο που δεν ανήκει σε μια διοικητική υπηρεσία και επιλέγεται σύμφωνα με τις διατάξεις του κανονισμού (ΕΚ) αριθ. 1217/2009, πρέπει να περιλαμβάνουν τουλάχιστον, και με τρόπο σαφή, τις ακόλουθες ρήτρες:

                  —

                  την υποχρέωση του λογιστικού γραφείου να συμπληρώνει τα έντυπα εκμεταλλεύσεως σύμφωνα με τις οικείες διατάξεις της Ένωσης,

                  —

                  υποχρέωση του λογιστικού γραφείου να αποστέλλει τα έντυπα εκμεταλλεύσεως στις προθεσμίες που συμβάλλουν στην τήρηση των οικειων διατάξεων της Ένωσης,

                  —

                  την υποχρέωση του λογιστικού γραφείου να παρέχει στο όργανο συνδέσεως κάθε πληροφορία που του ζητάει για την εκπλήρωση των υποχρεώσεών του,

                  —

                  την υποχρέωση του λογιστικού γραφείου να συμμορφώνεται με την απαγόρευση της μετάδοσης των ατομικών λογιστικών στοιχείων που έχουν συλλεγεί ή κάθε άλλης ατομικής πληροφορίας της οποίας έλαβαν γνώση κατά την άσκηση ή με αφορμή την άσκηση των καθηκόντων τους στο πλαίσιο του δικτύου της γεωργικής λογιστικής πληροφόρησης, καθώς και την υποχρέωση να υποβάλλουν τα άτομα που ασχολούνται με το έργο αυτό στις ίδιες υποχρεώσεις και να λάβουν όλα τα μέτρα που απαιτούνται για το σκοπό αυτό.

      ΠΑΡΑΡΤΗΜΑ II

         Καταργούμενος κανονισμός με κατάλογο των διαδοχικών τροποποιήσεών του

                  Κανονισμός (ΕΟΚ) αριθ. 1915/83 της Επιτροπής

                  (ΕΕ L 190 της 14.7.1983, σ. 25).

                  Κανονισμός (ΕΚ) αριθ. 1388/2004 της Επιτροπής

                  (ΕΕ L 255 της 31.7.2004, σ. 5).

                  Κανονισμός (ΕΚ) αριθ. 2204/2004 της Επιτροπής

                  (ΕΕ L 374 της 22.12.2004, σ. 40).

                  Κανονισμός (ΕΚ) αριθ. 1192/2005 της Επιτροπής

                  (ΕΕ L 194 της 26.7.2005, σ. 3).

      ΠΑΡΑΡΤΗΜΑ III

         Πίνακας αντιστοιχίας

                  Κανονισμός (ΕΟΚ) αριθ. 1915/83

                  Παρών κανονισμός

                  Άρθρα 1 και 2

                  Άρθρα 1 και 2

                  Άρθρο 3 πρώτο εδάφιο

                  Άρθρο 3 πρώτο εδάφιο

                  Άρθρο 3 δεύτερο εδάφιο

                  —

                  Άρθρο 3 τρίτο εδάφιο

                  Άρθρο 3 δεύτερο εδάφιο

                  Άρθρο 3 τέταρτο εδάφιο

                  Άρθρο 3 τρίτο εδάφιο

                  Άρθρο 4 εισαγωγική φράση

                  Άρθρο 4

                  Άρθρο 4 πρώτη περίπτωση

                  Άρθρο 4

                  Άρθρο 4 δεύτερη περίπτωση

                  Άρθρο 4

                  Άρθρο 5 παράγραφος 1

                  Άρθρο 5 παράγραφος 1

                  Άρθρο 5 παράγραφος 1α πρώτο και δεύτερο εδάφιο

                  Άρθρο 5 παράγραφος 2 πρώτο και δεύτερο εδάφιο

                  Άρθρο 5 παράγραφος 1α τρίτο εδάφιο, εισαγωγική φράση

                  Άρθρο 5 παράγραφος 2 τρίτο εδάφιο

                  Άρθρο 5 παράγραφος 1α τρίτο εδάφιο, πρώτη και δεύτερη περίπτωση

                  —

                  Άρθρο 5 παράγραφος 1α τέταρτο εδάφιο

                  Άρθρο 5 παράγραφος 2 τέταρτο εδάφιο

                  Άρθρο 5 παράγραφος 1α πέμπτο εδάφιο

                  —

                  Άρθρο 5 παράγραφος 2 εισαγωγική φράση

                  Άρθρο 5 παράγραφος 3 εισαγωγική φράση

                  Άρθρο 5 παράγραφος 2 πρώτη περίπτωση

                  Άρθρο 5 παράγραφος 3 στοιχείο α)

                  Άρθρο 5 παράγραφος 2 δεύτερη περίπτωση

                  Άρθρο 5 παράγραφος 3 στοιχείο β)

                  Άρθρο 5 παράγραφος 3

                  Άρθρο 5 παράγραφος 4

                  —

                  Άρθρο 6

                  Άρθρο 6, πρώτο εδάφιο

                  Άρθρο 7

                  Άρθρο 6, δεύτερο και τρίτο εδάφιο

                  —

                  Παράρτημα

                  Παράρτημα I

                  —

                  Παράρτημα II

                  —

                  Παράρτημα III


title: Εκτελεστικός κανονισμός (ΕΕ) αριθ. 1166/2011 της Επιτροπής, της 15ης Νοεμβρίου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/12

text:
               16.11.2011

               EL

               Επίσημη Εφημερίδα της Ευρωπαϊκής Ένωσης

               L 297/59

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1166/2011 ΤΗΣ ΕΠΙΤΡΟΠΉΣ
   της 15ης Νοεμβρίου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/12
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/12 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 1163/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/12, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 16 Νοεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Νοεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 254 της 30.9.2011, σ. 12.

      (4)  ΕΕ L 296 της 15.11.2011, σ. 33.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 16 Νοεμβρίου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) αριθ. 643/2013 της Επιτροπής, της 4ης Ιουλίου 2013 , για την έγκριση του προτύπου κυανού V ως πρόσθετης ύλης στις ζωοτροφές για τα ζώα που δεν χρησιμοποιούνται για την παραγωγή τροφίμων και την τροποποίηση του κανονισμού (ΕΚ) αριθ. 358/2005  Κείμενο που παρουσιάζει ενδιαφέρον για τον ΕΟΧ

text:
               5.7.2013

               EL

               Επίσημη Εφημερίδα της Ευρωπαϊκής Ένωσης

               L 186/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 643/2013 ΤΗΣ ΕΠΙΤΡΟΠΉΣ
   της 4ης Ιουλίου 2013
   για την έγκριση του προτύπου κυανού V ως πρόσθετης ύλης στις ζωοτροφές για τα ζώα που δεν χρησιμοποιούνται για την παραγωγή τροφίμων και την τροποποίηση του κανονισμού (ΕΚ) αριθ. 358/2005
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Η ουσία πρότυπο κυανούν V εγκρίθηκε χωρίς χρονικό περιορισμό σύμφωνα με την οδηγία 70/524/ΕΟΚ ως πρόσθετη ύλη ζωοτροφών σε ορισμένες πρώτες ύλες ζωοτροφών για όλα τα ζώα και σε ζωοτροφές που προορίζονται για γάτες και σκύλους με την οδηγία 74/181/ΕΟΚ της Επιτροπής (3) και σε ζωοτροφές που προορίζονται για χρήση σε σποροφάγα διακοσμητικά πτηνά και τα μικρά τρωκτικά με τον κανονισμό (ΕΚ) αριθ. 358/2005 της Επιτροπής (4). Το προϊόν αυτό προστέθηκε στη συνέχεια στο μητρώο πρόσθετων υλών ζωοτροφών της Ευρωπαϊκής Ένωσης ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του προτύπου κυανού V ως πρόσθετης ύλης ζωοτροφών για σκύλους, γάτες και άλλα ζώα που δεν χρησιμοποιούνται για την παραγωγή τροφίμων, με το αίτημα η εν λόγω πρόσθετη ύλη να ταξινομηθεί στην κατηγορία πρόσθετων υλών «αισθητικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή»), στις 31 Ιανουαρίου 2013 (5), κατέληγε στο συμπέρασμα ότι, υπό τις προτεινόμενες συνθήκες χρήσης στις ζωοτροφές, το πρότυπο κυανούν V δεν έχει δυσμενείς επιδράσεις στην υγεία των ζώων και δεν αναμένεται να προκαλέσει πρόσθετο κίνδυνο για το περιβάλλον. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή κατέληξε επίσης στο συμπέρασμα ότι, ως προς την ασφάλεια, εάν λαμβάνονται τα κατάλληλα προστατευτικά μέτρα, δεν υπάρχουν λόγοι ανησυχίας για τους χρήστες. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του προτύπου κυανού V διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση της εν λόγω ουσίας, όπως καθορίζεται στο παράρτημα του παρόντος κανονισμού.

               (6)

               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, ο κανονισμός (ΕΚ) αριθ. 358/2005 θα πρέπει, επομένως, να τροποποιηθεί αναλόγως.

               (7)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος για τη διάθεση των ήδη υπαρχόντων αποθεμάτων πρόσθετων υλών, προμειγμάτων και σύνθετων ζωοτροφών που περιέχουν τη συγκεκριμένη ουσία, όπως προβλέπεται από την οδηγία 74/181/ΕΟΚ και τον κανονισμό (ΕΚ) αριθ. 358/2005.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ουσία που παρατίθεται στο παράρτημα και ανήκει στην κατηγορία πρόσθετων υλών «αισθητικές πρόσθετες ύλες» και στη λειτουργική ομάδα «χρωστικές ουσίες, ουσίες που προσθέτουν χρώμα ή αποκαθιστούν το χρώμα στις ζωοτροφές», επιτρέπεται να χρησιμοποιείται ως πρόσθετη ύλη στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Στο παράρτημα II του κανονισμού (ΕΚ) αριθ. 358/2005, η εγγραφή σειράς E 131 απαλείφεται.
   Άρθρο 3
   Η ουσία που προσδιορίζεται στο παράρτημα και οι ζωοτροφές που περιέχουν την εν λόγω ουσία, οι οποίες έχουν παραχθεί και επισημανθεί πριν από τις 25 Ιουλίου 2015 σύμφωνα με τους κανόνες που ίσχυαν πριν από τις 25 Ιουλίου 2013, δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  ΕΕ L 94 της 4.4.1974, σ. 16.

      (4)  ΕΕ L 57 της 3.3.2005, σ. 3.

      (5)  Δελτίο ΕFSA 2013· 11(3):3108.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg/kg πλήρους ζωοτροφής με περιεκτικότητα σε υγρασία 12 %

                     Κατηγορία αισθητικών πρόσθετων υλών. Λειτουργική ομάδα: χρωστικές, ουσίες που προσθέτουν χρώμα ή αποκαθιστούν το χρώμα στις ζωοτροφές

                  2α131

                  —

                  Πρότυπο κυανούν V

                                 Δραστική ουσία

                              Πρότυπο κυανούν V

                                 Χαρακτηρισμός της δραστικής ουσίας

                              Ονομασία: Ένωση με ασβέστιο ή νάτριο του εσωτερικού άλατος του υδροξειδίου του [4-[α-(4-διαιθυλαμινοφαινυλ)-5-υδροξυ-2,4-δισουλφοφαινυλο-μεθυλιδενο)-2,5-κυκλοεξαδιεν-1-υλιδενο]διαιθυλαμμωνίου και από βοηθητικές χρωστικές ύλες μαζί με χλωριούχο νάτριο και/ή θειικό νάτριο και/ή θειικό ασβέστιο ως τα κύρια άχρωμα συστατικά. Επιτρέπεται επίσης η χρήση του άλατος με κάλιο.

                                 Σύνθεση πρόσθετης ύλης

                              Κριτήρια καθαρότητας: κατ’ ελάχιστο 90 % των ολικών χρωστικών υλών, υπολογιζόμενη ως άλατα νατρίου, ασβεστίου ή καλίου.
                              Λευκοένωση: 1,0 % κατ’ ανώτατο όριο.

                                 Μέθοδος ανάλυσης
                                  (1)

                                          —

                                          Για τον ποσοτικό προσδιορισμό της ολικής περιεκτικότητας της πρόσθετης ύλης και των ζωοτροφών σε πρότυπο κυανούν V: Φασματοφωτομετρία σε 638 nm [μονογραφία της JECFA αριθ. 1, vol. 4, μέθοδος που συνιστάται από την οδηγία 2008/128/ΕΚ της Επιτροπής (2)].

                  Όλα τα ζώα που δεν χρησιμοποιούνται για την παραγωγή τροφίμων

                  —

                  —

                  250

                  Για την ασφάλεια των χρηστών: πρέπει να χρησιμοποιούνται μέσα προστασίας της αναπνοής, γυαλιά και γάντια ασφαλείας κατά τον χειρισμό.

                  25 Ιουλίου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  ΕΕ L 6 της 10.1.2009, σ. 20.


title: Εκτελεστικός κανονισμός (ΕΕ) αριθ. 839/2014 της Επιτροπής, της 31ης Ιουλίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Горнооряховски суджук (Gornooryahovski Sudzhuk) (ΠΓΕ)]

text:
               2.8.2014

               EL

               Επίσημη Εφημερίδα της Ευρωπαϊκής Ένωσης

               L 231/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 839/2014 ΤΗΣ ΕΠΙΤΡΟΠΉΣ
   της 31ης Ιουλίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Горнооряховски суджук (Gornooryahovski Sudzhuk) (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Βουλγαρίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Горнооряховски суджук» (Gornooryahovski Sudzhuk), η οποία καταχωρίσθηκε δυνάμει του εκτελεστικού κανονισμού (ΕΕ) αριθ. 1370/2011 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης σύμφωνα με το άρθρο 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Горнооряховски суджук» (Gornooryahovski sudzhuk) (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιουλίου 2014.

            Για την Επιτροπή,

            εξ ονόματος του Προέδρου,

         Ferdinando NELLI FEROCI

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Εκτελεστικός κανονισμός (ΕΕ) αριθ. 1370/2011 της Επιτροπής, της 21ης Δεκεμβρίου 2011, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Горнооряховски суджук (Gornooryahovski sudzhuk) (ΠΓΕ)] (ΕΕ L 341 της 22.12.2011, σ. 39).

      (3)  ΕΕ C 75 της 14.3.2014, σ. 9.


title: Εκτελεστικός κανονισμός (ΕΕ) αριθ. 983/2014 της Επιτροπής, της 18ης Σεπτεμβρίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               19.9.2014

               EL

               Επίσημη Εφημερίδα της Ευρωπαϊκής Ένωσης

               L 277/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 983/2014 ΤΗΣ ΕΠΙΤΡΟΠΉΣ
   της 18ης Σεπτεμβρίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/415 της Επιτροπής, της 21ης Μαρτίου 2016, για την ανάκληση της αποδοχής της ανάληψης υποχρέωσης για δύο παραγωγούς-εξαγωγείς και για την κατάργηση της απόφασης 2008/577/ΕΚ για αποδοχή της ανάληψης υποχρεώσεων που προτάθηκε σε σχέση με τη διαδικασία αντιντάμπινγκ για τις εισαγωγές νιτρικού αμμωνίου, καταγωγής Ρωσίας

text:
               22.3.2016

               EL

               Επίσημη Εφημερίδα της Ευρωπαϊκής Ένωσης

               L 75/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/415 ΤΗΣ ΕΠΙΤΡΟΠΉΣ
   της 21ης Μαρτίου 2016
   για την ανάκληση της αποδοχής της ανάληψης υποχρέωσης για δύο παραγωγούς-εξαγωγείς και για την κατάργηση της απόφασης 2008/577/ΕΚ για αποδοχή της ανάληψης υποχρεώσεων που προτάθηκε σε σχέση με τη διαδικασία αντιντάμπινγκ για τις εισαγωγές νιτρικού αμμωνίου, καταγωγής Ρωσίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (εφεξής «ο βασικός κανονισμός») (1), και ιδίως το άρθρο 8,
   Αφού ενημέρωσε τα κράτη μέλη,
   Εκτιμώντας τα ακόλουθα:
   A.   ΙΣΧΥΟΝΤΑ ΜΕΤΡΑ

               (1)

               Με τον κανονισμό (ΕΚ) αριθ. 2022/95 (2), το Συμβούλιο επέβαλε οριστικό δασμό αντιντάμπινγκ στις εισαγωγές νιτρικού αμμωνίου καταγωγής Ρωσίας. Ύστερα από επανεξέταση ενόψει της λήξης ισχύος των μέτρων και ενδιάμεση επανεξέταση, το Συμβούλιο, με τον κανονισμό (ΕΚ) αριθ. 658/2002 (3), επέβαλε οριστικό δασμό αντιντάμπινγκ στις εισαγωγές νιτρικού αμμωνίου καταγωγής Ρωσίας. Ύστερα από ακόμα μία επανεξέταση ενόψει της λήξης ισχύος των μέτρων και ενδιάμεση επανεξέταση, το Συμβούλιο, με τον κανονισμό (ΕΚ) αριθ. 661/2008 (4), επέβαλε οριστικό δασμό αντιντάμπινγκ στις εισαγωγές νιτρικού αμμωνίου καταγωγής Ρωσίας. Ύστερα από ακόμα μία επανεξέταση ενόψει της λήξης ισχύος των μέτρων, η Επιτροπή, με τον εκτελεστικό κανονισμό (ΕΕ) αριθ. 999/2014 (5), επέβαλε οριστικό δασμό αντιντάμπινγκ στις εισαγωγές νιτρικού αμμωνίου καταγωγής Ρωσίας.

               (2)

               Η Επιτροπή, με την απόφαση 2008/577/ΕΚ (6) (εφεξής «η απόφαση»), αποδέχθηκε ανάληψη υποχρέωσης ως προς τις τιμές (εφεξής «ανάληψη υποχρέωσης»), μεταξύ άλλων, από τους ρώσους παραγωγούς JSC Acron και JSC Dorogobuzh, μέλη της Acron Holding Company (που αναφέρονται από κοινού ως «Acron») σχετικά με τις εισαγωγές νιτρικού αμμωνίου το οποίο παράγεται από τις εν λόγω εταιρείες και πωλείται στον πρώτο ανεξάρτητο πελάτη στην Ένωση.

               (3)

               Με την ίδια απόφαση η Επιτροπή αποδέχτηκε επίσης την ανάληψη υποχρέωσης από την Open Joint Stock Company (OJSC) Azot Cherkassy, Ουκρανία. Τα μέτρα για τις εισαγωγές νιτρικού αμμωνίου καταγωγής Ουκρανίας έληξαν στις 17 Ιουνίου 2012 (7), συνεπώς η σχετική ανάληψη υποχρέωσης έληξε επίσης την ίδια ημέρα.

               (4)

               Με την ίδια απόφαση η Επιτροπή αποδέχτηκε επίσης την ανάληψη υποχρέωσης από τον όμιλο EuroChem. Η Επιτροπή, με την απόφαση 2012/629/ΕΕ (8), ανακάλεσε την αποδοχή της ανάληψης υποχρέωσης που πρότεινε ο όμιλος EuroChem λόγω της αδυναμίας εφαρμογής της ανάληψης υποχρέωσης.

               (5)

               Η ανάληψη υποχρέωσης από την Acron που έγινε αποδεκτή βασίζεται σε τρία στοιχεία, ήτοι: 1) αναπροσαρμογή των ελάχιστων τιμών σύμφωνα με τις δημόσιες διεθνείς δημοσιευόμενες τιμές, 2) ένα ποσοτικό ανώτατο όριο και 3) δέσμευση για μη πώληση των προϊόντων που καλύπτονται από την ανάληψη υποχρέωσης στους ίδιους πελάτες στην Ευρωπαϊκή Ένωση στους οποίους πωλούν άλλα προϊόντα, με την εξαίρεση ορισμένων άλλων προϊόντων για τα οποία η Acron ανέλαβε να τηρήσει συγκεκριμένα καθεστώτα τιμών.

               (6)

               Όπως αναφέρεται στην αιτιολογική σκέψη 14 της απόφασης 2008/577/ΕΚ, κατά την ανάληψη της υποχρέωσης, η δομή των πωλήσεων της Acron ήταν τέτοια που η Επιτροπή θεώρησε περιορισμένο τον κίνδυνο καταστρατήγησης της ανάληψης υποχρέωσης.

         B.   ΑΛΛΑΓΗ ΤΩΝ ΠΕΡΙΣΤΑΣΕΩΝ

      Επιχειρηματικές σχέσεις της Acron

               (7)

               Τον Μάιο του 2012 η Acron ενημέρωσε την Επιτροπή για την πρόθεσή της να αποκτήσει μερίδιο σε μια χημική εταιρεία της Ένωσης. Τον Αύγουστο του 2012 η Acron ενημέρωσε την Επιτροπή σχετικά με μια αλλαγή στην εταιρική της δομή, συγκεκριμένα ότι απέκτησε μετοχές μειοψηφίας στη συγκεκριμένη χημική εταιρεία της Ένωσης, υποστηρίζοντας ότι αυτή η εταιρική μεταβολή δεν είχε επιπτώσεις στην εφαρμογή της ανάληψης υποχρέωσης. Μετά την αξιολόγηση των στοιχείων που προσκόμισε η Acron, η Επιτροπή αρχικά δεν θεώρησε ότι η εν λόγω μεταβολή στην εταιρική δομή της Acron είχε αντίκτυπο στην ανάληψη υποχρέωσης. Ωστόσο, τα νέα στοιχεία που έχει επί του παρόντος στη διάθεσή της η Επιτροπή δείχνουν ότι η Acron είχε υποβάλει ελλιπείς πληροφορίες όταν ενημέρωσε αρχικά την Επιτροπή για τη μεταβολή της δομής της. Ειδικότερα, η Επιτροπή δεν είχε ενημερωθεί ότι ο εν λόγω παραγωγός της Ένωσης παράγει και πωλεί όχι μόνο χημικά προϊόντα, αλλά και λιπάσματα, περιλαμβανομένου του νιτρικού αμμωνίου. Επιπλέον, από τα στοιχεία που διαθέτει επί του παρόντος η Επιτροπή προκύπτει επίσης ότι το μετοχικό μερίδιο της Acron αυξήθηκε περαιτέρω μετά την ενημέρωση της Επιτροπής τον Αύγουστο του 2012.

      Προκαταρκτική αξιολόγηση

               (8)

               Η Επιτροπή ανέλυσε τις επιπτώσεις των στοιχείων που διαθέτει και έκρινε ότι υπάρχει υψηλός κίνδυνος διασταυρούμενης αντιστάθμισης. Πράγματι, εάν η μονάδα παραγωγής και πώλησης λιπασμάτων στην Ένωση, στην οποία απέκτησε μετοχές η Acron, πωλεί οποιαδήποτε προϊόντα της στους ίδιους πελάτες με την Acron, οι τιμές των συναλλαγών αυτών θα μπορούσαν να καθοριστούν ούτως ώστε να αντισταθμίζονται οι ελάχιστες τιμές εισαγωγής που αποτελούν αντικείμενο της ανάληψης υποχρέωσης. Μια τέτοια αντιστάθμιση θα μπορούσε, ωστόσο, να μην εντοπιστεί κατά τις δραστηριότητες παρακολούθησης, καθώς η δομή των τιμών για τα περισσότερα προϊόντα που παράγονται από τη μονάδα παραγωγής και πώλησης λιπασμάτων στην οποία απέκτησε μετοχές η Acron δεν προέρχεται από πηγή διαθέσιμη στο κοινό. Συνεπώς, δεν μπορεί να αξιολογηθεί αν οι τιμές που καταβάλλουν οι πελάτες ανταποκρίνονται στην αξία των προϊόντων ή αν λαμβάνουν υπόψη τη δυνητική έκπτωση τιμών για την αντιστάθμιση των συναλλαγών που αποτελούν αντικείμενο της ανάληψης υποχρέωσης για τις οποίες πρέπει να τηρείται ελάχιστη τιμή εισαγωγής. Συνεπώς, η παρακολούθηση της ανάληψης υποχρέωσης θα καθίστατο ανέφικτη και ανεφάρμοστη.

               (9)

               Η Επιτροπή ενημέρωσε σχετικά την Acron και ανακοίνωσε ότι, λαμβανομένων υπόψη των περιστάσεων που περιγράφονται στις αιτιολογικές σκέψεις 7 και 8, η Επιτροπή θεωρεί ότι η ανάληψη υποχρέωσης θα πρέπει να ανακληθεί. Η Acron είχε την ευκαιρία να υποβάλει παρατηρήσεις.

         Γ.   ΓΡΑΠΤΕΣ ΠΑΡΑΤΗΡΗΣΕΙΣ ΚΑΙ ΑΚΡΟΑΣΗ

               (10)

               Η Acron υπέβαλε γραπτές παρατηρήσεις και της δόθηκε η ευκαιρία να γίνει δεκτή σε ακρόαση. Σε απάντηση στο έγγραφο κοινοποίησης, η Acron επανέλαβε τα επιχειρήματα που είχε ήδη υποβάλει όταν πληροφορήθηκε για πρώτη φορά τη μη συμμόρφωση της ανάληψης υποχρέωσης με το μετοχικό μερίδιο που κατείχε σε ενωσιακό παραγωγό λιπασμάτων. Τα επιχειρήματα αυτά εξετάστηκαν στο έγγραφο κοινοποίησης και στον παρόντα κανονισμό.

               (11)

               Ορισμένα μέρη έστειλαν γραπτές παρατηρήσεις στην Επιτροπή σε υποστήριξη της θέσης της Acron (ωστόσο, τα εν λόγω μέρη δεν ήταν αποδέκτες της κοινοποίησης της Επιτροπής και του αιτήματος για παρατηρήσεις). Τα μέρη αυτά δήλωσαν ότι δεν είχαν συμμετάσχει σε πρακτικές διασταυρούμενης αντιστάθμισης με την Acron. Ωστόσο, τέτοιες δηλώσεις αφ' εαυτών δεν μετριάζουν τον κίνδυνο διασταυρούμενης αντιστάθμισης. Σε κάθε περίπτωση, αποτελεί πάγια πρακτική της Επιτροπής να μην αποδέχεται αναλήψεις υποχρεώσεων ως προς τις τιμές αν ελλοχεύει υψηλός κίνδυνος διασταυρούμενης αντιστάθμισης, ανεξάρτητα από το αν διαπράχθηκε όντως διασταυρούμενη αντιστάθμιση.

               (12)

               Η Acron ισχυρίστηκε ότι ενήργησε με καλή πίστη όταν ενημέρωσε την Επιτροπή, σύμφωνα με τον ορισμό του συνδεδεμένου μέρους και σύμφωνα με τη ρήτρα 5.14 της ανάληψης υποχρέωσης, για ορισμένες αλλαγές στην εταιρική δομή της.

               (13)

               Επιπλέον, η Acron ισχυρίστηκε ότι θα πρέπει να θεωρηθεί οικονομικός επενδυτής στην εταιρεία της Ένωσης και ότι το μετοχικό της μερίδιο παρείχε στην Acron περιορισμένα μόνο νόμιμα δικαιώματα κατά τη λήψη αποφάσεων και, ως εκ τούτου, δεν παρέχει στην Acron έλεγχο στην εταιρεία της Ένωσης, κατά την έννοια του δικαίου περί ανταγωνισμού της Ένωσης.

               (14)

               Η Acron υπογράμμισε ότι το δίκαιο της Ένωσης και η εθνική νομοθεσία περί ανταγωνισμού δεν επιτρέπουν την ανταλλαγή εμπορικά ευαίσθητων πληροφοριών ή τον συντονισμό των πωλήσεων με τους ανταγωνιστές της στην Ένωση ή αλλού, ο οποίος θα ήταν απαραίτητος για οποιαδήποτε διασταυρούμενη αντιστάθμιση.

               (15)

               Η Επιτροπή θεωρεί ότι τα επιχειρήματα της Acron θα πρέπει να απορριφθούν για τους ακόλουθους λόγους.

               (16)

               Πρώτον, η ανάληψη υποχρέωσης, την οποία πρότεινε η Acron, περιέχει ορισμό του συνδεδεμένου μέρους. Όπως ορίζεται στη ρήτρα 1 της ανάληψης υποχρέωσης, η κατοχή μετοχών άλλης εταιρείας σε ποσοστό 5 % ή μεγαλύτερο αρκεί για να θεωρηθεί συνδεδεμένο μέρος· αυτό είναι το σημείο αναφοράς που θα πρέπει να ληφθεί υπόψη κατά την εκτίμηση της δυνατότητας παρακολούθησης και της δυνατότητας εφαρμογής της ανάληψης υποχρέωσης.

               (17)

               Επιπλέον, η Επιτροπή επαναλαμβάνει τα προβλήματα της διασταυρούμενης αντιστάθμισης που αναφέρονται στην αιτιολογική σκέψη 8. Επιπρόσθετα, δεν μπορεί να αποκλειστεί ότι ορισμένες από τις προσφορές τιμών (που αποτελούν τη βάση για τον μηχανισμό αναπροσαρμογής τιμών της ανάληψης υποχρέωσης) θα μπορούσαν να επηρεάζονται από τις πωλήσεις του συνδεδεμένου παραγωγού στην Ένωση.

               (18)

               Η ίδια η Acron παραδέχτηκε ότι η κατοχή μεριδίου στον ενωσιακό παραγωγό δημιουργεί τεκμήριο ύπαρξης κινδύνου διασταυρούμενης αντιστάθμισης, αν και το λόγω τεκμήριο είναι μαχητό. Εκτιμήσεις με βάση το δίκαιο περί ανταγωνισμού —είτε πρόκειται για το εθνικό είτε για το ενωσιακό δίκαιο— ότι η εν λόγω συμπεριφορά θεωρητικά δεν είναι προς το συμφέρον της Acron, δεν είναι συναφείς για την αξιολόγηση της δυνατότητας παρακολούθησης και της δυνατότητας εφαρμογής της ανάληψης υποχρέωσης. Στην πραγματικότητα, τέτοιες εκτιμήσεις αφ' εαυτών δεν μετριάζουν τον κίνδυνο της διασταυρούμενης αντιστάθμισης.

               (19)

               Η Acron ισχυρίστηκε ότι η διασταυρούμενη αντιστάθμιση δεν είναι προς το εμπορικό συμφέρον ούτε της ιδίας ούτε του συνδεδεμένου ενωσιακού παραγωγού. Η εν λόγω δήλωση αφ' εαυτής δεν μετριάζει τον κίνδυνο της διασταυρούμενης αντιστάθμισης, ιδίως επειδή η έννοια του εμπορικού συμφέροντος δεν μπορεί να εκτιμηθεί με αφηρημένους όρους. Περαιτέρω, σύμφωνα με την εκτίμηση της Επιτροπής, τα κίνητρα για τη διασταυρούμενη αντιστάθμιση δεν μπορούν να αποκλειστούν, καθώς τόσο ο συνδεδεμένος ενωσιακός παραγωγός όσο και η Acron πωλούν στην Ένωση και άλλα προϊόντα πέραν του νιτρικού αμμωνίου, πιθανώς στους ίδιους πελάτες. Η ιχνηλάτηση τέτοιων πωλήσεων στην Ένωση θα ήταν ανέφικτη, αν όχι αδύνατη. Σ' αυτό το πλαίσιο, αξίζει να σημειωθεί η σύνθετη δομή των ομίλων επιχειρήσεων της Acron και του συνδεδεμένου ενωσιακού παραγωγού. Συνεπώς, υψηλός κίνδυνος διασταυρούμενης αντιστάθμισης ελλοχεύει επίσης στις πωλήσεις νιτρικού αμμωνίου ή άλλων προϊόντων στους ίδιους πελάτες.

               (20)

               Κατά δεύτερον, ο παραγωγός με έδρα στην Ένωση δεν μπορεί να υπόκειται στις δραστηριότητες παρακολούθησης, καθώς δεν μπορεί να είναι συμβαλλόμενο μέρος σε ανάληψη υποχρέωσης, εφόσον, σύμφωνα με το άρθρο 8 του βασικού κανονισμού, οι αναλήψεις υποχρέωσης μπορούν να προτείνονται μόνον από εξαγωγείς.

               (21)

               Τρίτον, ακόμη και εάν ο παραγωγός της Ένωσης θα μπορούσε να είναι συμβαλλόμενο μέρος της ανάληψης υποχρέωσης, πράγμα το οποίο δεν συμβαίνει, η παρακολούθηση της εν λόγω ανάληψης υποχρέωσης θα ήταν ανέφικτη, όπως αναφέρεται στις αιτιολογικές σκέψεις 8 και 19 ανωτέρω.

               (22)

               Ως εκ τούτου, με βάση τα στοιχεία που διαθέτει, η Επιτροπή κατέληξε στο συμπέρασμα ότι, εξαιτίας της αλλαγής στην εταιρική δομή της Acron, υπάρχει μεγάλος κίνδυνος διασταυρούμενης αντιστάθμισης και η ανάληψη υποχρέωσης από την Acron που έγινε αποδεκτή καθίσταται αδύνατο να εφαρμοστεί στην πράξη και, συνεπώς, θα πρέπει να ανακληθεί.

               (23)

               Τέλος, η Acron πρότεινε την εφαρμογή πρόσθετου μηχανισμού παρακολούθησης στο πλαίσιο της ανάληψης υποχρέωσης. Ειδικότερα, η Acron πρότεινε να υποβάλλει τακτικά στην Επιτροπή έκθεση ελέγχου σχετικά με τις ταμειακές ροές μεταξύ των δύο ομίλων επιχειρήσεων. Εντούτοις, αυτός ο νέος μηχανισμός θα έκανε την παρακολούθηση της ανάληψης υποχρέωσης ακόμα πιο περίπλοκη και επαχθή και δεν θα μετρίαζε τους κινδύνους και τα προβλήματα που έχουν εντοπιστεί με τη διασταυρούμενη αντιστάθμιση.

               (24)

               Κανένα από τα επιχειρήματα που προέβαλε η Acron δεν είναι τέτοιο ώστε να μεταβάλει την εκτίμηση της Επιτροπής ότι η παρακολούθηση της ανάληψης υποχρέωσης έχει καταστεί ανέφικτη.

         Δ.   ΚΑΤΑΡΓΗΣΗ ΤΗΣ ΑΠΟΦΑΣΗΣ 2008/577/ΕΚ

               (25)

               Επομένως, σύμφωνα με το άρθρο 8 παράγραφος 9 του βασικού κανονισμού και σύμφωνα, επίσης, με τις σχετικές ρήτρες της ανάληψης υποχρέωσης που επιτρέπουν στην Επιτροπή να προβεί σε μονομερή ανάκληση της αποδοχής της ανάληψης υποχρέωσης, η Επιτροπή κατέληξε στο συμπέρασμα ότι η αποδοχή της ανάληψης υποχρέωσης που πρότεινε η Acron θα πρέπει να ανακληθεί και η απόφαση 2008/577/ΕΚ της Επιτροπής να καταργηθεί. Κατά συνέπεια, ο οριστικός δασμός αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 999/2014 της Επιτροπής θα πρέπει να εφαρμόζεται στις εισαγωγές του υπό εξέταση προϊόντος που παράγει η Acron (πρόσθετος κωδικός Taric A532),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανακαλείται η αποδοχή της ανάληψης υποχρέωσης για τις εταιρείες JSC Acron, Veliky Novgorod, Ρωσία, και JSC Dorogobuzh, Dorogobuzh, Ρωσία, μέλη της εταιρείας συμμετοχών «Acron» όσον αφορά τις εισαγωγές νιτρικού αμμωνίου, το οποίο παράγεται από τις εν λόγω εταιρείες και πωλείται στον πρώτο ανεξάρτητο πελάτη στην Ένωση (πρόσθετος κωδικός TARIC A532).
   Άρθρο 2
   Η απόφαση 2008/577/ΕΚ καταργείται.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  ΕΕ L 198 της 23.8.1995, σ. 1.

      (3)  ΕΕ L 102 της 18.4.2002, σ. 1.

      (4)  ΕΕ L 185 της 12.7.2008, σ. 1.

      (5)  ΕΕ L 280 της 24.9.2014, σ. 19.

      (6)  ΕΕ L 185 της 12.7.2008, σ. 43.

      (7)  ΕΕ C 171 της 16.6.2012, σ. 25.

      (8)  ΕΕ L 277 της 11.10.2012, σ. 8.